cyanic-selkie/wikianc huggingface dataset:
2 di mart
2 di mart ta e di 61 dia di aña (62 den un schrikkeljaar) riba e kalènder gregoriano. Ta resta 304 dia pa e aña bòltu.
14 di mei
14 di mei ta e di 134 dia di aña (135 den un schrikkeljaar) riba e kalènder gregoriano. Ta resta 231 dia pa finalisa e aña.
Lodz
Lodz ta un siudad den Polonia. Lodz ta e kapital di Voivodat di Lodz. Tin un area di 294 kilometer kuadrá i un populashon di 750 125 (2008).
11 di yanüari
11 di yanüari ta e di 11 dia di aña riba e kalènder gregoriano. Ta resta 354 dia (355 den un schrikkeljaar) pa e aña terminá.
Calangianus
Calangianus ta un siudad na provinsia Olbia-Tempi, region di Sardegna, Italia. E tin 4.572 habitante (31-12-2004) i un superfisie di 126,5 km². E densidat di poblashon ta 36 habitante pa km².
Gas
Stom (òf stim) ta awa den estado di gas.
Corsica
Corsica (na franses Corse, na corsiko Corsica) ta un isla den Laman Mediteranio. E ta parti di e pais Fransia.
Cristiano Ronaldo
Cristiano Ronaldo dos Santos Aveiro (n. 5 di febrüari 1985, Funchal, Madeira), mihó konosi komo Cristiano Ronaldo o bou su sobrenombre CR7, ta un futbolista profeshonal portugues ku ta delantero pa e klup di e liga profeshonal saudita Al-Nassr i kapitan di e tim nashonal di Portugal. Ronaldo ta frekuentemente konsidera komo e mihó hungadó mundial i un di e mayor futbolistanan di tur tempo i te 2013 tabata e futbolista mas karo di tur tempu. Ela gana sinku premio di "Ballon d'Or" i kuater "Sapatu di Oro" oropeo, fihando ku ambos un record pa un hungadó oropeo. Durante su karera ela gana 32 trofeo mayor, inkluso shete título di liga, sinku di Liga di Kampion UEFA, un di Kampeonato oropeo UEFA, i un título di Liga di Nashonnan UEFA.
Ronaldo tin riba su nomber e record di mas tanto gol (134) den e Liga di Kampion i mas tanto gol (11) den e Kampionato oropeo. Tambe e ta e di dos hende homber pa score 100 gol internashonal i e prome hende homber oropeo ku e logro aki.
Bida i karera
Ronaldo ta prosedente di e isla di Madeira. Su tata Dinis Aveiro tabata hardinero, i su señora Dolores dos Santos Aveiro, koki. Dor di alkoholismo su tata a muri dia e tabatin 19 aña. Ronaldo a kuminsa hunga futbòl na e klup di amateur CF Andorinha.
Na augustus 2021 el a switch di F.C. Juventus pa Manchester United, e klup ingles unda el a yega di hunga entre 2003 i 2009. Dia 30 di desèmber 2022 Al-Nassr a anunsia e firmamentu di kontrat ku Ronaldo te meimei di 2025.
Digna Laclé-Herrera
Digna Marina Laclé-Herrera (☆ 1 di november 1925 na Corsou – † 18 di december 2021 na Aruba) tabata un maestro, poeta, escritor y politico Arubano. E tabata e prome hende muhe cu tabata lider di fraccion den Parlamento di Aruba.
Biografia
Digna Herrera a nace dia prome di november 1925 na Corsou y cu cinco luna di edad a muda pa Aruba. Cu su mayornan y ruman Carlos el a lanta den bario di Rancho na Oranjestad. Su welo Shon Rosenbergh tabata e prome doño di Schelpstraat 42, unda ta situa actualmente e Museo Arqueologico Nacional Aruba. Despues di su añanan na Mariaschool el a continua su enseñansa avansa na Corsou, unda el a gradua di MULO. El a regresa Aruba meymey di e di dos Guera Mundial. Como tabatin un scarsedad grandi di maestro e ta scoge pa bai para dilanti di klas. Pa esaki e ta obtene permiso special di Gobernador Wouters como cu su 16 aña e no tabatin e edad pa traha como maestro. Pa completa su formacion como educador e ta sigui diferente curso y na 1950 a obtene su diploma Handwerken L.O. Despues di 41 aña den enseñansa na Mater Dei HHS na Oranjestad Digna ta baha cu pensioen dia prome di november 1985.
Carera literario
Digna Laclé-Herrera ta pertenece na e prome generacion di escritor y poeta Arubano cu a biba den e prome mitad di siglo binti. El a cuminsa skirbi poesia y cuentanan cortico, incluso poema y cuentanan pa mucha na Papiamento, un idioma pa cual e tabatin un interes y amor grandi dor cu su mama tabata gusta conta storia. E tabata haya cu “Papiamento tabata merece haya respet y aprecio”, siendo e idioma e vehiculo pa duna mundo di conoce e nivel halto di e cultura di Aruba. Su poesia tabata usualmente den forma di haiku, un tipo di poema di apenas tres verso. Aunke desde decada setenta su poemanan tabata wordo publica den corant y revista, esakinan nunca a yega na bira un coleccion den forma di un buki. Mas aleu por a sera conoci cu su prosa y poesia via e programa cultural "Echa Palabra" di Eddie Pieters-Heyliger na Radio Caribe (Corsou), cu tabata cosecha hopi publicidad pa su persona y su trabou literario. Su poema mas famoso ta Mi Idioma Papiamento. Den e antologia Cosecha Arubiano (1983) ta sali publica e poemanan Mi yerb’i Hole Blanco, Comentario di un Macaco y Fantasma dje Cabay di Troya y un di su prome poesia na Spaño Sabed Escoger. Den e antologia Isla di mi / Island of Mine (2000) tin e poemanan Vanidad y Añoransa. Como cuentista el a skirbi Historia di un kunukero (1973) y tambe cantica y storianan di Pasco y Aña Nobo.
Hunto cu Ernesto Rosenstand Digna Laclé-Herrera a lanta na 1979 e Grupo Literario Arubano. Entre 1984 y 1986 e tabata miembro di e subcomision Arubano di e Comision Standarisacion di Papiamento pa e Islanan ABC. Na 1997, e aña proclama como Aña di Papiamento na Aruba, e ta wordo otorga e premio Cadushi di Cristal. Na 2010 Fundacion Lanta Papiamento ta dun'e reconocemento como su miembro honorario, huntu cu Lio Booi (1919-2014), Ernesto Rosenstand (1931-2016) y notario Ralph Yarzagaray.
Carera politico
Na 1979 Laclé-Herrera ta debuta den politica como kandidato nr. 5 riba lista di Partido di Pueblo Arubano (AVP) pa eleccion di Conseho Insular di Aruba. Durante su carera politico el a participa na varios eleccion; esta pa Parlamento di Antias Hulandes na 1979 y 1982, Conseho Insular na 1983 y Parlamento di Aruba na 1985 y 1989. Na 1982 e ta alcansa su maximo cantidad di voto, cu ta 114. Hunto cu Grace Bareño, e tabata un di e dos prome miembro femenino di e parlamento nobo di pais Aruba, di 1986 te 1989. Como parlamentario el a sirbi como presidente di e comision di Asuntonan di Bienestar y miembro di comisionnan di Relacionnan di Reino y di Asuntonan Constitucional. Na fin di 1987 e ta remplasa Hector Gonzalez como lider di fraccion, birando e prome dama den e funcion aki den Parlamento i den AVP. Na radio e tabata duna charla regularmente riba multiple tema di actualidad pa e comunidad y politica. Dia 7 di februari 1989 e ta retira como parlamentario y despues, ta muda pa Hulanda pa un par di aña pa motibo di salud. Na 2006 AVP y FESCA a lanta un instituto pa formacion politico na su honor, cual ta carga e nomber “Fundacion Instituto Formacion Politico Digna Laclé-Herrera”.
Derek Gilroy
Derek 'G-Rock' Gilroy (n. 7 di sèptèmber na Canada) ta un aktor di pelikula i DJ kanadiense.
SV Real Rincon
SV Real Rincon òf Real Rincon (ofisialmente Sport Vereniging Real Rincon) ta un klup di futbòl di Rincon, Boneiru. E ta hunga den e Liga Boneiru, e liga mas importante di Federashon Futbòl Boneriano (FFB).
Historia
E klup a wòrdu fundá dia 15 di mart 1960 na Rincon. E ta hunga, meskos ku SV Vespo di Rincon, den Stadion Antonio Trenidat. El a titulá kampeon den e Liga Boneiru na 13 okashon, di kual sinku bes konsekutivo desde 2017 (exkluyendo 2020 pa motibu di kanselashon di e torneo). El a titulá supkampeon na 14 okashon i tambe supkampeon na 2 okashon den e kampeonato di Sekshon Pagá di Kòrsou. Komo kampeon i supkampeon di Boneiru el a partisipa den e Kopa antiano.
Presidente di e klup ta Carlos Pourier i entrenadó ta Danielo ‘Yeyo’ Trenidad.
Lista di Honor
Liga Boneiru: 13
Kopa MCB: 4
Kopa ABC: 1
CONCACAF Caribbean Club Shield
Kabana
Kabana o Palma di Boneiru (Sabal lougheediana), ta un espesie di palma di e genero Sabal. E espesie aki ta eksistí solamente na Boneiru i ta e úniko mata endemiko boneriano. Kabana a keda deskribí pa promé biaha na 2019 pa Griff. & Coolen. Promé ku esei e palma a wòrdu klasifiká komo Sabal causiarium i na 2017 komo Sabal antillensis, un sorto ku ta kubri e serunan di Knip na Kòrsou. Investigashon sientífiko a mustra ku e kabana ta diferente i úniko den su sorto.
Di e palma tin masha tiki ainda den naturalesa boneriano, prinsipalmente den e área di Lima. E ta wòrdu konsiderá seriamente menasá.
Nina den Heyer
Nina Seline den Heyer (n. 22 di aprel 1978 na Kòrsou) ta un topámtenar di RCN, eks-polítiko boneriano i eks-diputado di Boneiru (2019-2022). Na 2019 e tabata e promé muhé pa saka e mayó kandidat di voto den elekshon di Konseho Insular di Boneiru.
Bida
Nina den Heyer ta nase i lanta na Kòrsou. E ta yu di un mama boneriano i un tata hulandes, nasí na Kòrsou. Ku 19 aña e ta bai studia na Hulanda, entre otro na Universidat di Leiden. Na 2013 e ta optené su Master den Trabou Sosial na University of Curaçao. Fin di 2004 Den Heyer ta muda pa Boneiru i ta traha di 2005 pa 2011 komo konsehero di Kolegio Ehekutivo (BC) di entidat públiko Boneiru (OLB). Na 2011 e ta wòrdu nombrá hefe di e unidat Asuntunan Sosial i Labor (SZW) di RCN.
Despues di e bira miembro di Movementu di Pueblo Boneriano (MPB) bou di liderazgo di Elvis Tjin Asjoe e tabata brevemente miembro di Konseho Insular na 2016. Entre 2016 i 2018 e tabata diputado di Boneiru, promé ku e kartera di Structura Estatal i despues ku esun di Asuntunan Sosial, Enseñansa, Kultura, Salú i Hubentut. Den elekshon di Konseho Insular di 2019 e ta logra 1092 voto personal, mas ku tur otro kandidato di su propio i otro partido politiko. Desde 8 di aprel 2019 e ta diputado pa Komunidat i Kuido den Kolegio Ehekutivo di Boneiru, sostené pa un koalishon di partidonan MPB i UPB. Na yüli 2022, mas ku 8 luna promé ku elekshon pa Konseho Insular, Den Heyer ta anunsia ku e no lo partisipa na esaki i lo bandona e arena polítiko. Despues di su retiro fin di november 2022 ela bolbe RCN komo hefe di Enseñansa, Kultura i Siensia (OCW).
Fort Amsterdam (Kòrsou)
Fort Amsterdam of Fòrti, ta e sede di gobièrnu di pais Kòrsou den bario di Punda na Willemstad, Kòrsou. Promé ku òktober 2010 e tabata e sede di e gobièrnu di Antias Hulandes.
E edifisio ta un fòrti kolonial, situá riba un punto stratégiko, riba un istmo sùitost di e Bahia di Santa Ana na entrada di waf. Denter di e fòrti ta haya e residensia di e gobernador i un kerki. Entre e ocho fòrti di defensa riba e isla Fort Amsterdam ta esun mas grandi i ta inkluí riba e lista di Herensia Mundial di UNESCO.
1 di mart
1 di mart ta e di 60 dia di aña (61 den un schrikkeljaar) riba e kalènder gregoriano. Ta resta 305 dia pa e aña bòltu.
Krus di Mérito Kòrsou
Krus di Mérito Kòrsou ta un kondekorashon di gobièrnu di Kòrsou pa aktonan meritorio ku tin impakto pa Kòrsou. E ta e distinshon mas prestigioso di pais Kòrsou. Anualmente na okashon di Dia di Bandera e ta wòrdu otorgá na sinku persona di komunidat.
Historia
E kondekorashon a wòrdu instituí pa Kolegio Ehekutivo di Teritorio Insular di Kòrsou i otorgá pa promé bes na aña 2004. Na 1997 e idea a originá di Rignald Lak, miembro di Konseho Insular di Kòrsou. E distinshon ta dediká na residente di Kòrsou riba 50 aña di edat y ta sirbi komo manera pa rekonosé nan trabou a base voluntario pa komunidat di Kòrsou durante di nan bida. E ta kubri nuebe tereno di aktividat: kultural-edukativo, hubentut, ekonomiko, sindikal, sosial-kurativo, komersio, grandinan, medionan di komunikashon i iglesia.
E kondekorashon mes ta konsisti di un medaya representando un krus ku korona riba dje i un plakat. Entrega di e kondekorashon ta susede na okashon di selebrashon di Dia di Bandera di Kòrsou.
Residente di Kòrsou mayor di edat i di nashonalidat hulandes por hasi proposishon di kandidato na e komishon di kondekorashon pa medio di Ministerio di Enseñansa, Siensia, Kultura & Deporte, sektor di Kultura i Deporte.
Estadonan di agregashon
E estado di agregashon ta e forma di apariensia di e materia. E tres estadonan di agregashon di mas koriente ta sólido, líkido i gas. Tin fuera di esei plasma.
E transishon di un estado pa otro pasa sin trokamentu kímiku, solo físiko. Ta kos pa kousa di kambio di preshon òf di temperatura.
Burgos
Burgos ta un munisipio situá den provinsia di Sassari, na region di Sardegna, Italia. E tin un poblashon di 1.023 habitante (31-12-2004) i un superfisie di 18,3 km². Su densidat di poblashon ta di 56 habitante pa km².
Eligio Melfor
Eligio Melfor, nòmber artistiko di Julio Constantino Hermanus (☆ 12 di aprel 1940 na Kòrsou - † 25 di mart 2023 na Kòrsou) tabata un eskritor, produktor, direktor teatral, aktor i kómiko yu di Kòrsou. E tabata e eskritor di mas grandi di obranan teatral di Kòrsou i un di e komediantenan mas konosí di e islanan di Karibe hulandes. E tabata skirbi na Papiamentu.
Bida
Na aña 1959 Melfor a optené su diploma di Mulo i un aña despues ta kuminsá su karera na “bedrijfschool” na Shell. Promé ku esey e tabata deklamá poesia di fábula ku hopi éksito tur djaweps anochi na Radio Hoyer. Durante di e periodo aki el a kuminsá ku teatro i tabata skirbi fábula imitando zonidonan di instrumentonan i di bestia. E tabata outodidakto. Desde dékada 1960 e tabata usa e nòmber Eligio Melfor i tabata presentá su obranan di fábula, chiste i komedia na Club di Shell, sigui despues pa Roxy, Sentro Pro Arte i mas resien Teater Luna Blou i Because Entertainment Centre. Su promé éksito e ta kosecha ku su presentashon musikal Dushi Corsow den Teatro Roxy na 1968, kual a dun'e e título di ‘kómiko numero uno’. Komo aktor Melfor tabatin e talento pa pone hende hari, mediante su aksènt y su expreshon di kara.
Komo eskritor ela produsí mas di 32 obra teatral. Den su obra Beberin den Politik, un serie di sátira polítiko, e ta laga diferente personahe kómiko refleha riba polítika na un manera mahestral. Banda di e protagonista Beberin, tambe e personahenan Kechap i Chiwawa ta aparesé den e obranan. Melfor mes a yega di aparese komo kandidato riba lista di URA pa elekshon di Parlamento di Antias Hulandes na 1966. Desde aña 1971, durante diferente elekshon ku a bin despues, Melfor a aktualisá i presentá e obra di nobo. Su produkshonnan di komedia no tabata pone hende hari so, pero tabata trese un mensahe pa pueblo por sigui pensa riba i siña di dje na final di e komedia. Entre su obranan Hulanda mi ta bai a bati tur rèkòrt ku mas di 150 presentashon na Kòrsou, Aruba i Hulanda durante 2003/2004. Inspirá pa e fluho di migrashon den dékada 1990 Melfor ta aserká ku humor e tema serio aki. E storia ta trata di un soño den kual hendenan di paisnan bisiña di Kòrsou, manera Venezuela i Haiti, ta muda pa e isla despues ku tur yu di Kòrsou a bandona esaki pa bai biba na Hulanda.
Pa televishon Melfor a traha spotnan, skirbi vários komedia di un akta i a produsí programanan éksitoso manera: Hari, hari (1977), Humor ku Eligio (1991) i Famia Fecunda.
Despues di un lucha ku su salú Eligio Melfor ta fayese dia 25 di mart 2023 na edat di 82 aña.
Honor
Melfor ta risibí un plakat "Ekselensia den Kòrsou" di MCB na 1989 i pa su obra Hulanda mi ta bai e Premio MCB. Na 1976 e ta risibí e Premio Cola Debrot i na 2020 e kondekorashon di Krus di Mérito Kòrsou (2020). Na 2007 Arte di Palabra ta otorg'e e Tapushi Literario rekonosiendo su kontribushon na idioma Papiamentu. Na 2014 a marka su man den sement na "Boulevard of Fame" di Teatro Luna Blou.
Moises Frumencio da Costa Gomez
Moises Frumencio da Costa Gomez (☆ 27 di òktober 1907 na Otrobanda – † 22 di novèmber 1966 na Willemstad) tabata un polítiko i estadista kurasoleño, miho konosi komo "dòktoor". E tabata presidente di Konseho di Gobièrnu (Regeringsraad) di 1951 pa 1954 i ta komunmente konsiderá komo e promé premier di Antias Hulandes.
Biografia
Da Costa Gomez a nase na Otrobanda dia 27 di òktober 1907 komo yu di Pedro da Costa Gomez i Braulia Bikker. Ku 15 aña e ta muda pa Hulanda, unda e ta kaba gymnasium na Nijmegen. E ta sigui pa studia ley na Universidat di Nijmegen i ta promové na 1935 na Universidat di Amsterdam ku e disertashon titulá Het wetgevend orgaan van Curaçao, bezien in het kader van de Nederlandse koloniale politiek.
Na 1935 da Costa Gomez ta drenta servisio di gobièrnu sentral. Gran parti di su karera komo empleado públiko e tabata fungi komo griffier na Korte di Hustisia. Na 1936 e tabata enbolbí ku fundashon di un sindikato pa empleado públiko.
Na 1937 e ta bira miembro di Partido Katóliko di Pueblo (KVP) i dia 5 di aprel 1938 miembro di parlamento di Teritorio Kòrsou (Gebiedsdeel Curaçao). Aki e tabata hunga un papel importante den realisa mas demokrasia i mas outonomia den gobernashon pa e seis islanan, ku desde 1949 tabata yama Antia Hulandes.
Na 1947 e tabata e promé persona pa okupá e puesto di representante ofisial di Antia Hulandes na Den Haag; promé ku esei e kontakto ofisial entre gobièrnunan di Hulanda i Antia tabata kore via e gobernador. E funshon di representante ofisial a evolushoná despues den esun di minister plenipotensiario. Da Costa Gomez ta tuma su retiro na 1948 i ta bolbe Kòrsou pa okupá su mes ku e reformanan estatal. Den mesun aña e tabata un di e fundadónan di Partido Nashonal di Pueblo (PNP of NVP), kual partido e ta liderá te dia di su morto, apesar di tres atento interno pa ekspulsa su persona di e puesto. Di 1946 te 1954 e tabata presidente di e delegacion antiano na e Konferensianan di Mesa Rondo (RTC) ku Hulanda i Sürnam tokante e futuro di Reino Hulandes. Aki el a negosiá e reforma estatal i introdukshon di e Statuut pa e Reino Hulandes.
Da Costa Gomez tabata presidente di Kolegio General Ehekutivo (College van Algemeen Bestuur, abreviá CAB) na 10 di mei t 4 di yüli 1949 i di Konseho di Gobièrnu (Regeringsraad) di 1951 pa 1954. Tur dos órgano tabata prekursor di e gabinete di Antia Hulandes i den práktika su funshon komo presidente tabata komparabel ku esun di un promé minister. Motibu pa kual e ta wòrdu konsiderá e promé premier di Antia Hulandes.
Da Costa Gomez tabata miembro di e komishon di redakshon di Statuut pa e Reino Hulandes. Dia 15 di desèmber 1954 e no a pone su firma komo representante di Antia Hulandes bou di e Statuut pa motibu di e derota elektoral di su partido net un luna promé. Esaki e mester a laga pa su susesor i rival polítiko Efraïn Jonckheer.
Ebrahim Raisi
Ebrahim Raisol-Sadati (perso: سید ابراهیم رئیس‌الساداتی) (n. 14 di desèmber 1960, Mashhad) ta un klero shiita, hurista i polítiko iraní.
Moises Frumencio da Costa Gomez
Biografia
Te su morto da Costa Gomez a keda hunga un papel aktivo den polítika antiano. Su fayesimentu inesperá dia 22 di novèmber 1966 tabata un shòk. Programanan di radio a wòrdu adapta inmediatamente i a hisa bandera halfstèngel. Su restunan ta reposá na Morada Santa na Bottelier den un monumento ku un teksto grabá: No hasi ku otro loke bo no ke pa otro hasi ku bo.
Ebrahim Raisi
Raisi a nase den besindario di e siudat Mashhad. Como teenager ela bai un scol religioso na Qom, unda ela studia entre otro bou di ayatollah Ali Khamenei. Despues di e revolushon iraní su karera a avansá rapido. Na edat di binti aña ela wordu nombrá fiskal.
Di 1985 te 1988 e tabata viseprokurador di Teheran, kapital di Iran. Den e funkshon aki organisashonnan di derecho humano ta tene Raisa co-responsabel pa e ehekushon di alomenos 4.500 disidente i prizonero polítiko. Seguidamente ela wordu nombrá prokurador. Raisi a okupá despues varios posishon haltu den e sistema legal iraní, manera hues supremo interino (2004-2014) i prokurador-general (2014-2016).
Moises Frumencio da Costa Gomez
Biografia
El a kasa dos bes i tabata tata di dos yu. Na 1977 su viuda, Lucina da Costa Gomez-Matheeuws, tabata brevemente promé minister di Antia Hulandes.
Honor
Da Costa Gomez tabata Kabayero (Ridder) den Orden di Leon Hulandes (1955) i Ofisial (Officier) den Orden di Oranje-Nassau. Na 1973 riba Plasa Gomez na Punda a develá na su honor un estatua di brons, trahá pa e eskultor Carlo Pizi i finansiá ku fondonan rekoudá pa fundashon "Standbeeld mr.dr. M.F. dan Costa Gomez". Na 1972 servisio postal di Antia Hulandes a saka un stampia ku su imagen. Desde 2020 e ta inkluí den e sinkuenta bentana di e Kanon di Kòrsou komo estadista di gran mérito pa Kòrsou, Antia Hulandes i Reino Hulandes.
Ebrahim Raisi
E tabata di 2016 te 2019 kuidadó i presidente di bonyad Astan Quds Razavi. E ta miembro di e Konseho di Eksperto, órgano di konsulta di estado iraní, representando e provinsia Sur-Khorasan, unda ela wordu elegí pa prome biaha durante e elekshonnan di 2006.
Desde mart 2019 Raisi ta hues supremo iraní i vicepresidente di e Konseho di Eksperto. Na 2019 Estadonan Uni di Merka a pone riba e lista di sankshon pa violashon di derecho humano di prizoneronan.
Raisi a partisipa na 2017 na e elekshonnan presidensial, pero a pèrdè kontra di Hassan Rohani. Ela risibi 38,3% di e votonan. Pa e elekshonnan presidensial di 18 di yüni 2021 e tabata kandidato un biaha mas i a akapará mas di 60% di e voto.
Indeks di Big Mac
E indeks akí ta un kreashon di e semanal británico The Economist na 1986, i ta hasi posibel kompará diferente moneda ku dòler merikano. Ora kompará poder di kompra di dòler merikano ku un otro moneda, bo por mira kuantu dòler e moneda ei ta bal 'realmente' i si e preis di interkambio ta demasiado haltu òf muchu abou.
Den e kaso akí ta hasi e komparashon na un manera hopi simpel, unda ta analisá e preis di un Big Mac, ku nan ta produsí i bende rònt mundu, i asina ta evaluá balor aktual di e moneda. Por ehèmpel, na yüni 2005, un Big Mac tabata kosta un averahe di USD $3,06 den kuater siudat merikano, mientras den paisnan di euro e tabata kosta un averahe di € 2,91. Pues por a kumpra e mes un kos pa USD $ 3.06 i alabes € 2.91. Segun e kalkulashon akí e balor "real" di un euro lo tabata 3.06 / 2.91 = 1.05 dòler. Esei ta nifiká ku e preis di interkambio na e momentu ei (USD $ 1,23 pa 1 euro) tabata 17% muchu haltu. Segun e mesun lógika, rubel ruso tabata 52% infrabalorá i korona di Noruega 98% sobrevaluá.
Sifra
Tòp 6 mas karu (18 yüli 2018)
Tòp 6 mas barata (18 yüli 2018)
Tòp 6 ku entrada mas abou (yüli 2015)
Arubaanse Voetbalbond
Organisacion
Oficina di AVB ta situa den Centro Tecnico Angel Botta na Compleho Deportivo Frans Figaroa na Shaba. E centro tecnico tabata un proyecto financia pa FIFA y Lotto pa Deporte. El a keda inaugura dia 25 di april 2009 y ta acomoda tambe un sala di reunion pa uso dor di club y federacionnan y facilidadnan di hospedahe pa 60 persona ora di weganan internacional na Aruba.
Staf
Na 2021 Randolf Lacle a asumi presidencia di AVB como sucesor di Richard Dijkhoff.
Pos Chikito
Pos Chikito or Pos Chiquito ta un luga na costa zuidwest di Aruba, entre Spaans Lagoen y Savaneta. E ta situa 12 km di e capital Oranjestad.
Pos Chikito tin un poblashon di 5.259 habitante (2010), cubriendo un area cu ta extende di e costa te e kaminda principal di Oranjestad pa San Nicolas. Den e bario ta estableci e planta nacional di television Telearuba, Casa Cuna, sentro di cuido pa mucha y adolescente i Kukwisa Scol, cu ta ofrece enseñansa basico y pa kleuter.
Na costa tin un zona di mondi di mangel, rif di coral i e playa di Mangel Halto. Riba e rif di Pos Grandi ta situa Isla di Oro, un isla 150 meter pafor di costa unda antes tabatin un restaurant estableci. Na 2019 e zona costal Mangel Halto-Isla de Oro (16 km²) a obtene e status di zona proteha y ta forma parti di Parke Marino Aruba. Pos Chikito ta specialmente popular pa practica e deporte di kayak, landamento, snorkel y sambuya. Turista por haci uzo di e varios compleho di apartamento chikito cu tin disponibel.
Ivar Asjes
Bida
Ivar Asjes ta yu di Ivan Asjes, eks-presidente di partido Demokrat di Kòrsou. Na yanüari 1995 el a optené su master den ekonomia na Universidat Erasmus na Rotterdam. El a kuminsa su karera komo consultant i advisor na departamentu di Finansa di Antias Hulandes. Na 1997 e ta pasa pa sektor privá, unda e tabata emplea te 2000 komo consultant na Deloitte & Touche Kòrsou. Seguidamente el a traha tres aña na Kamara di Komersio di Kòrsou (KKK) komo advisor i hefe di e departamentu Business Information. Asjes a lanta na 2003 su propio negoshi: Smart Consultancy.
Huntu ku Helmin Wiels, Asjes a funda na 2005 e partido Pueblo Soberano i tabata miembro di e ultimo Konseho Insular di Kòrsou. E tabata miembro di e promé Parlamento di Kòrsou i a fungi komo e promé presidente di Parlamento di Kòrsou di 2010 te 2013.
Despues di e asesinato di lider di partido Helmin Wiels na mei 2013 Asjes ta bira lider di frakshon den parlamento. Marvelyne Wiels, ruman di Helmin Wiels, ta apuntá Asjes komo lider di partido i futuro promé minister di Pueblo Soberano. El a wòrdu huramenta dia 7 di yüni 2013 pa gobernador interino Adèle van der Pluijm-Vrede komo susesor di Daniel Hodge, kende tabata enkabesá un 'zakenkabinet'.
Den gabinete Asjes, el a fungi brevemente komo minister di Enseñansa, Siensia, Kultura i Deporte, despues ku Rubia Bitorina a retira di e puesto. E tabata regularmente bou di atake dor di e frakshon di su propio partido. Den verano di 2015 el a postula su mes pa presidente di Pueblo Soberano, despues retirando su kandidatura ora Melvin Cijntje, lider di frakshon ku tabata na Hulanda pa tratamentu mediko, a bel pa splika e reunion pakiko Asjes no mester bira lider di partido. Mas ku un luna despues, riba 31 di ougùstùs 2015, Asjes ta entrega su retiro komo premier despues ku su frakshon a hala aden su konfiansa den dje. El a wòrdu sigui pa Ben Whiteman.
15 di mei
15 di mei ta e di 135 dia di aña (136 den un schrikkeljaar) riba e kalènder gregoriano. Ta resta 230 dia pa finalisa e aña.
Ivar Asjes
Bida
Dia 26 di novèmber 2015 e tabata kofundadó di partido polítiko Propósito pa Kòrsou (abreviá Pro Kòrsou). E partido a partisipa na elekshon na 2016 i a risibi 1.146 voto, insufisiente pa un asiento den parlamento.
Yerba di Caña
Yerba di Caña (Thalassia testudinum), comunmente conoci na ingles como turtlegrass, ta un especie di yerba di lama, tipo maritimo di e genero Thalassia. Den Lama Caribe y e Golfo di Mexico e ta forma veld o cunucunan di yerba na luganan cu tin hopi santo, ta lebelebe y no hundo (awa seco). E cunucunan aki ta importante como habitat y luga pa come pa entre otro tortuga y pisca.
Taxonomia
E especie a wordo describi científicamente na 1805 pa e naturalista Britanico Joseph Banks den 'Annals of Botany', volumen 2 y publica pa e naturalista Aleman Karl Dietrich Eberhard König.
Distribucion
E especie tin un area di distribucion amplio den henter Lama Caribe; cubriendo Golfo di Mexico, estado di Florida y e islanan di Bermuda, costanan di Centro America, en particular Belize, Bahamas y otro islanan Caribense te e costanan Caribense di Sur America den Colombia y Venezuela y riba e Islanan ABC.
Descripcion
Yerba di Caña ta un mata tropical tipo perenial. E ta consisti di un rizoma largo, cu ta saca nudonan na algun punto. For di e nudonan ta sali e blachinan cu punta rondo, cu por alkansa 30 cm di largura y 2 cm di hanchura. E ta saca flor di color blanco-verde, algun biaha cu rasgo di color rosa sigui pa sacamento di semiya.
Ecologia
Thalassia testudinum y otro yerbanan di lama ta forma un di e ecosistemanan mas importante na mundo. E yerba di lama ta cuminda y luga di sconde pa un cantidad di bestia marino, incluyendo soldachi, algae y otro insectonan marino. E cunucu berde di yerba di lama ta yuda filtra awa, wanta carbono, stabilisa e substrato y reduci erosion, por ehempel dor di su efecto controlado riba e olanan na costa, particularmente durante temporada di horcan. Na Aruba e especie ta clasifica como un di e matanan protehi pa ley. Den bahia di Lac na Boneiru e velt di yerba ta wordo protehi como luga unda e tortuga ta bin pa come.
Oromo (lenga)
Oromo ta un lenga papia na Etiopia y Kenia.
24 di desèmber
24 di desèmber ta e di 358 dia di aña (359 den un schrikkeljaar) riba e kalènder gregoriano. Ta resta 7 dia pa e aña terminá.
20 di mart
20 di mart ta e di 79 dia di aña (80 den un schrikkeljaar) riba e kalènder gregoriano. Ta resta 286 dia pa e aña bòltu.
12 di yanüari
12 di yanüari ta e di 12 dia di aña riba e kalènder gregoriano. Ta resta 353 dia (354 den un schrikkeljaar) pa e aña terminá.
Winston Churchill
Sir Winston Leonard Spencer Churchill, (☆ 30 di novèmber 1874 na Woodstock, Inglatera - † 24 di yanüari 1965 na London) tabata un estadista britániko ku a sirbi komo promé minister di Reino Uni durante di dos Guera Mundial, di 1940 pa 1945 i un biaha mas di 1951 pa 1955.
Churchill, aunke renombrá pa su liderazgo komo promé minister durante tempo di guera, tabata tambe sòldá eduká na Akademia Real Militar Sandhurst, ganadó di e premio Nobel pa literatura, historiadó, pintor i un di e polítikonan ku trayektoria mas largu den historia britániko.
E tabata miembro di parlamento (MP) di Reino Uni di 1900 te 1964, ekskluyendo dos aña entre 1922 i 1924. Sosteniendo e ideologianan liberal-ekonómiko i imperialista, e tabata durante gran parti di su karera miembro di e Partido Konservativo, kual ela liderá di 1940 pa 1955. Na mesun tempu e tabata miembro di Partido Liberal di 1904 pa 1924.
2022
2022 ta un aña komun ku a kuminsa riba un djasabra riba e kalènder gregoriano. Bièrnèsantu ta kai riba 15 di aprel i Pasku Grandi riba 17 i 18 di aprel.
A sosodé
Yanüari
Febrüari Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Lista di obispu di Willemstad
Esaki ta e lista di obispu di e obispado di Willemstad, un obispado katóliko pa e teritorionan antiano di Reino Hulandes.
2022
A nase
Yüni
Lista di obispu di Willemstad
E obispado di Willemstad ta konstitui pa e islanan Aruba, Boneiru, Kòrsou, Sint Maarten, Sint Eustatius i Saba.
2022
A nase
Yüli
Ougùstùs
Sèptèmber
Òktober
Desèmber
A fayesé
Yanüari
Febrüari
Mart
Aprel
Mei
Yüni
Yüli
Ougùstùs Sèptèmber
Òktober
Novèmber
Endy Croes
Jan Hendrik (Endy) Croes (n. 1968 na Aruba) ta un politico Arubiano y minister di Enseñansa y Deporte desde 2021. Entre 2017 y 2021 e tabata miembro di Parlamento di Aruba pa partido MEP.
Bida
Endy Croes a lanta den districto di Santa Cruz y ta un di e cuater yiu di Sofia Theresita Rasmijn y Everaldo Benedicto (Efe) Croes, comerciante. Den su hubentud e tabata practica deporte; e deporte di softball y baseball tabata su pasion. Na Hulanda e ta obtene na 1989 su MBO como analista kimico y na 1991 su "Associate Degree" den mesun ramo. Bek na Aruba e ta traha den refineria Coastal di 1991 pa 2001, despues di cual e ta bira empresario lantando varios negoshi. Entre 2001 i 2010 e tabata director general di Fundacion Lotto pa Deporte (FLPD), despues di e sirbi varios aña como miembro di directiva di FLPD, tanto den funcion di vicepresidente como presidente. Den e epoca aki Croes tabata promotor di evento y a ocupa diferente posicion como dirigente deportivo, local y internationalmente. Banda di presidente di Aruba Softball Bond el a keda eligi den directiva di Confederacion Mundial di Baseball Softball (WBSC) na 2009; Confederacion Pan Americano di Softball (CONPASA) y Confederacion Anglo-Caribense di Softball (ECASC) na 2010 y Confederacion Suramericano di Softball (CONSURSA) na 2011.
Croes ta casa cu Dilaila Odor y ta tata di shete yiu.
Asunto FLPD
Na 2010 Croes, director general di Fundacion Lotto pa Deporte, ta wordo retira pa medio di un decreto di huez basa riba un rapport di investigacion di accountants Ernst & Young Aruba (EY) alegando irregularidadnan financiero. Pa sanea su nomber Croes ta entama na 2015 un caso contra EY pa actonan ilegal, cual demanda ta wordo otorga den Corte di Apelacion na 2018. Ta keda constata cu durante e investigacion a comete fayonan, entre otro dor di no atene na e procedura di skucha tur dos banda. Apesar cu e veredicto tambe a wordo ratifica den Corte di Casacion, EY a keda mantene su posicion tras di e contenido di su rapport. Desde 2019 Croes tin un caso hudicial andando contra EY pa daño y perjuicio.
Castelsardo
Castelsardo ta un siudad na Sardegna, Italia.
25 di desèmber
25 di desèmber ta e di 359 dia di aña (360 den un schrikkeljaar) riba e kalènder gregoriano. Ta resta 6 dia pa e aña terminá.
SARS-CoV-2
SARS-CoV-2 (abreviashon ingles di Severe Acute Respiratory Syndrome Coronavirus 2) ta e tipo di coronavirus ku ta kousa e malesa respiratorio di COVID-19 i kual su plamamentu mundialmente a provoká un pandemia.
Inisialmente e tabata hiba e nomber "2019-nCoV" (na ingles, 2019-novel coronavirus, ‘coronavirus nobo di 2019’) i tambe "HCoV-19" (na ingles, human coronavirus 2019). E virus a wòrdu deskubri i isolá pa promé bes na Wuhan, China. Te kere ku e malesa ta originá di transmishon di animal pa e ser humano.
​
Georg Wilhelm Friedrich Hegel
Georg Wilhelm Friedrich Hegel (aleman: [ˈɡeːɔʁk ˈvɪlhɛlm ˈfʁiːdʁɪç ˈheːɡl̩];  27 di ougùstùs 1770-14 di novèmber 1831) tabata un filósofo aleman. E ta un di e figuranan mas importante di idealismo aleman i un di e figuranan fundadó di filosofia occidental moderna. Su influensia ta extendé den henter e gama di temanan filosofiko kontemporáneo, for di asuntunan metafísiko den epistemologia i ontologia, te filosofia polítiko, filosofia di historia, filosofia di arte, filosofia di religion i historia di filosofia.
Dragon Ball
Dragon Ball (ドラゴンボール) ta un seri di manga skirbí y ilustrá dor di Akira Toriyama. E seri a sali publiká originalmente den e revista Weekly Shōnen Jump di 1984 te 1995 i mas laat esaki a wòrdu publiká di nobo den 519 kapítulo den 42 tomo (tankōbon).
Cargeghe
Cargeghe (Carzèghe na idioma sardegno) ta un provinsia di Sassari, region di Sardegna, Italia. E ta situá masomenos 170 kilometer panort di Cagliari i 9 kilometer sùitost di Sassari.
Cargeghe ta rondoná pa e siguiente munisipio: Codrongianos, Florinas, Muros, Osilo, Ossi.
Cheremule
Cheremule ta un munisipio (comune) den provinsia di Sassari, region di Sardegna, Italia.
Dorothy Pietersz-Janga
Dorothy M.E. Pietersz-Janga (Rincon, Boneiru 10 di sèptèmber 1955) ta un polítiko kurasoleño di partido MFK. E tabata minister di Salú, Medio Ambiente i Naturalesa di 14 di yüni 2021 te 8 di mart 2023.
Bida
Pietersz-Janga a nase na Rincon, Boneiru i a lanta na Kòrsou. E ta inisia su karera profeshonal na Landslaboratorium i aki e ta kompleta na 1980 su estudio komo analista kliniko-kimiko. Na 1984 e ta kontinua pa studia medisina na Universidat di Groningen i ta gradua na 1992. Seguidamente e tabata pa 28 aña dòktor di kas na Tera Corá, Bandabou.
Na 2010 Pietersz-Janga ta uni na partido MFK. E tabata aktivo den su direktiva desde 2012 i a fungi komo presidente entre 2018 i 2020. Na kuater okashon e tabata kandidato elektoral pa Parlamento di Kòrsou. Fin di 2015 e ta gradisi pa motibunan profeshonal pa e asiento parlamentario, komo susesor di Monique Koeyers-Felida. Na elekshon di 2021 el a logra 120 voto personal, okupando posishon 23 riba lista di MFK. Ku e formashon di Gabinete-Pisas II el a keda nombrá minister di Salú, Medio Ambiente i Naturalesa. Dia 8 di mart 2023 e ta entrega su retiro na gobernador Lucille George-Wout pa motibu di metementu den e kaso di korte kontra dos eks-direktor di Bureau Ziektekostenvoorzieningen (BZK).
Desde 2020 Pietersz-Janga ta viuda di Michel Ruben Pietersz.
Glenn Thodé
Glenn Albert Edward Thodé (n. 1 di november 1965 na Boneiro) tabata e prome gezaghebber di Boneiro como municipio special di Hulanda. Desde 2008 te dia 10 di oktober 2010, fecha cu Antias Hulandes a keda disolvi, ela fungi como e ultimo gezaghebber di teritorio insular di Boneiro. Actualmente Thodé ta miembro di Colegio di supervision financiero di Boneiro, Sint Eustatius y Saba.
Bida
Thodé a nace na Boneiro como e yiu mayo di e famia di cuater yiu di Eddy Thodé y Hendrika Snijder. Na edad hoben e ta muda cu su mayornan pa Aruba unda e ta lanta y na aña 1985 ta obtene su diploma VWO na Colegio Arubano.
Na cuminsamento di su carera, di 1992 te 1998, Thodé tabata activo como instructor di software y administrado di sistema. Despues di su estudio di ley na Universidad di Aruba (UA) el ta pasa pa un carera den mundo academico, den cual e tabata vincula na UA y Universidad di Groningen, entre otro como docente, colaborado científico (principal) y rector interino. Na 2006 el a doctora den ley penal na Universidad di Groningen.
Thodé tabata gezaghebber di Boneiro di 2008 pa 2012, fungiendo como e ultimo gezaghebber di teritorio Insular di Boneiro bao di Antias Hulandes te 10 di oktober 2010 y continuando como e prome gezaghebber di Boneiro como municipio special di Hulanda te dia prome di januari 2012. El a regresa Aruba, unda e tabata rector di Universidad di Aruba di 2012 pa 2021.
Thodé a yega di ocupa varios funcion di dirigente na Bonaire y Aruba. Entre otro e tabata presidente di Hunta di Supervision di Fundacion Fondo di Pensioen General di Aruba (APFA), presidente di e Comision di Guia di Evaluacion di e Leynan di Consenso di Reino di Husticia y miembro di e Comision di Evaluacion di Structura Estatal di Hulanda Caribense (Comision Spies). Mas recien el a fungi como miembro di directiva di Fundacion Scholengemeenschap Bonaire, presidente di Fundacion Nature Trust y for di 2017 te 2021 como presidente di Conseho Electoral di Aruba. Desde 2014 e ta presidi e Comision di Supervision di Proteccion di Dato Personal di e islanan BES. Ademas e ta asesora e Grupo di Dialogo tocante Sklavitud den Reino Hulandes, un colegio di conseho institui pa minister Kajsa Ollongren na 2020.
Accion 21
Accion 21 (A21) ta un partido politico liberal-progresista na Aruba. Funda dia 18 di december 2020 e partido a sali for di e crisis di COVID-19 y e discusion publico rond di autonomia y autosuficiencia di Aruba den cuadro di e pakete di reforma bou supervision di COHO (Caribisch orgaan voor Hervorming en Ontwikkeling). Enfoke di e partido ta pa revitaliza economia, sanea finanzas y bin cu un reforma gubernamental. Fundador y lider di partido ta Miguel Mansur.
Na 2021 e partido a participa pa prome bes na un proceso electoral cu un lista cu 14 candidato, logrando 3.410 voto y un asiento den Parlamento di Aruba.
10 di yüli
10 di yüli ta e di 191 dia di aña (192 den un schrikkeljaar) riba e kalènder gregoriano. Ta resta 174 dia pa e aña terminá.
11 di yüli
11 di yüli ta e di 192 dia di aña (193 den un schrikkeljaar) riba e kalènder gregoriano. Ta resta 173 dia pa e aña terminá.
Swahili (lenga)
Swahili (Kiswahili) ta un lenga papia na Comoros, Kenia, Republika Demokratiko di Kongo, Tanzania y Uganda.
Chiaramonti
Chiaramonti ta un munisipio den provinsia di Sassari, region di Sardegna, Italia. E tin un poblashon di 1849 habitante (31-12-2004).
6 di sèptèmber
6 di sèptèmber ta e di 249 dia di aña (250 den un schrikkeljaar) riba e kalènder gregoriano. Ta resta 116 dia pa e aña terminá.
Lista di prome ministro di Aruba
Lista di prome minister di Aruba desde prome di januari 1986; fecha cu a drenta na vigor e status autonomo di Aruba como pais dentro di Reino Hulandes. E prome minister di Aruba ta presidi e Conseho di Minister di Aruba, mientras e ministernan hunto cu Gobernador di Aruba ta forma e gobierno di Aruba.
26 di desèmber
26 di desèmber ta e di 360 dia di aña (361 den un schrikkeljaar) riba e kalènder gregoriano. Ta resta 5 dia pa e aña terminá.
Variante Omikron di SARS-CoV-2
E variante Omikron, tambe konosí pa su kódigo di identifikashon PANGO B.1.1.529, ta un variante di SARS-CoV-2, e vírùs ku ta kousa COVID-19.
E promé kaso konosí a wòrdu detektá na Botswana dia 9 di novèmber 2021. Dia 26 di novèmber 2021 e Organisashon Mundial di Salú ta klasifiká esaki komo un variante di preokupashon i ta dun'e e nòmber di e lèter griego Omikron.
Steve Jobs
Steven Paul (Steve) Jobs (☆ 24 di februari 1955 na San Francisco, California – † 5 di oktober 2011 na Palo Alto, California) tabata un empresario, magnate di negoshi, doño di media i inversionista Mericano. E tabata co-fundado, presidente i CEO di Apple i ta considera mundialmente un pionero den industria di computer.
27 di desèmber
27 di desèmber ta e di 361 dia di aña (362 den un schrikkeljaar) riba e kalènder gregoriano. Ta resta 4 dia pa e aña terminá.
12 di yüli
12 di yüli ta e di 193 dia di aña (194 den un schrikkeljaar) riba e kalènder gregoriano. Ta resta 172 dia pa e aña terminá.
Islanan Kanaria
E Islanan Kanaria (na spaño: Islas Canarias) ta un region i grupo di isla spaño den Oséano Atlántiko, den e region konosí komo Makaronesia. E ta e punto mas serka di e kontinente di Afrika, na 100 km west di Maroko. E archipielago ta oropeo, tantu politikamente komo ekonómikamente, i ta un region ultraperifériko di Union Oropeo.
E ocho isla mayó ta (di grandi pa chikito den superfisie) Tenerife, Fuerteventura, Gran Canaria, Lanzarote, La Palma, La Gomera, El Hierro i La Graciosa. E archiepelago ta inkluí varios isla mas chikitu, entre otro Alegranza, Isla de Lobos, Montaña Clara, Roque del Oeste i Roque del Este.
Diskulpa di Hulanda pa e pasado kolonial
Diskulpa pa e pasado kolonial door di Hulanda ta e diskurso ku a tuma lugá dia 19 di desèmber 2022, unda promé minister Mark Rutte na nòmber di e estado di Hulanda a ekspresá formalmente, den e idiomanan hulandes, ingles, papiamentu i sranantongo, su diskulpa na tur katibu, nan yu i desendientenan, pa e krimennan kontra humanidat na Sürnam, Aruba, Kòrsou, Boneiru, Sint Maarten, Sint Eustatius i Saba.
Historia
E diskulpa pa e pasado kolonial hulandes tabata presedé pa un proseso di debate general den Reino Hulandes pa ofrese dispensa pa e papel ku e estado (madre patria) i su predesesornan hurídiko a hunga den e fechorianan ku a tuma lugá den e kolonianan hulandes desde siglo 17 te siglo 20. E predesesornan institushonal di Hulanda ta inkluí e Repúblika di e Shete Hulanda Uni (Republiek der Zeven Verenigde Nederlanden), de Vereenigde Oostindische Compagnie (VOC), West Indische Compagnie (WIC), Repúblika di Batavia, Reino Hulanda (Koninkrijk Holland) i KNIL, e ehersito real hulandes-indones (Koninklijk Nederlandsch-Indisch Leger).
E diskushon aki tabata fokus partikularmente riba Guiana hulandes, spesífikamente kolonia Sürnam, i e área di Karibe (kolonia Kòrsou i Dependensianan), mientras e èksküs pa atrosidatnan di guera durante e era kolonial tabata un elemento di diskushon ku generalmente ta regarda Indonesia, antes "Nederlands-Indië".
Na 2020 Hulanda ta instituí e kolegio konsultativo ‘Grupo di Diálogo Pasado di Sklabitut’, konstituí pa e miembronan: Dagmar Oudshoorn (presidente), Edgar Davids, Lilian Gonçalves-Ho Kang You, Hannie Kool-Blokland, Glenn de Randamie i Ruben Severina. Dia 1 di yüli 2021 e kolegio ta entrega e rapòrt ‘Kadenanan di Pasado’ (Ketenen van het Verleden) na minister demisionario di Asuntunan Interno i Relashon den Reino Kajsa Ollengren, den kual ta rekomendá pa estado hulandes pasa pa rekonosementu, diskulpa i rehabilitashon pa e pasado di sklabitut.
Dia 19 di desèmber 2022, na drèmpel di 2023, minister presidente Rutte for di Archivo Nashonal na Den Haag a ekspresá su diskulpa (‘Awe mi ta pidi diskulpa’) den presensia di representante di organisashonnan ku ta boga pa rekonosementu di konsekuensia di sklabitut. Despues di e diskurso miembronan di e gabinete Rutte a bai den kombersashon tokante kiko e diskulpa ta nifiká ku organisashonnan konserní i outoridatnan na Sürnam (Frank Weerwind), Aruba (Eric van der Burg), Kòrsou (Alexandra van Huffelen), Sint Maarten (Ernst Kuipers), Boneiru (Karien van Gennip), Sint Eustatius (Marnix van Rij) i Saba (Maarten van Ooijen).
Na Sürnam por a konstatá un divishon den e pueblo relashona ku e diskulpa. Algun organisashon tabata preferá pa esaki a tuma lugá dia promé di yuli 2023, fecha importante den e konmemorashon di Ketikoti. Desde e paisnan karibense di Reino Hulandes, Aruba, Kòrsou i Sint Maarten, tabatin krítika riba e manera ku e diskulpa hulandes a wòrdu realisá, esta sin partisipashon i konsulta ku instansianan konserní den Karibe.
Otro kasonan
Durante siglo 21 tabatin kaba diferente instansia di gobièrnu hulandes i nan representantenan ku a ofrese diskulpa pa varios aspekto di e régimen kolonial hulandes na West-Indië, Oost-Indië i otro kaminda (manera kolonia Kaap, Sur Afrika). Tambe Banko Sentral di Hulanda (De Nederlandse Bank) i munisipio di Amsterdam, Utrecht i Den Haag a ekspresá nan diskulpa pa nan enbolbimentu ku komèrsio di katibu i sklabitut. Na 2022 Rei Willem-Alexander a anunsiá di a enkargá ekspertonan independiente pa investigá e papel di Kas Real di Hulanda den historia kolonial.
7 di sèptèmber
7 di sèptèmber ta e di 250 dia di aña (251 den un schrikkeljaar) riba e kalènder gregoriano. Ta resta 115 dia pa e aña terminá.
Friedrich Nietzsche
Friedrich Wilhelm Nietzsche (/ˈniːtʃə, - tʃi/; aleman: [ˈffiːdɪɪç ˈvɪlhɛlm ˈniːtʃə] òf [ˈniːtsʃə]; 15 di òktober 1844-25 di ougùstùs 1900) tabata un filósofo, poeta den prosa, kritiko kultural, filólogo i kompositor aleman ku su trabou a e tabatin un influensia profundo riba filosofia kontemporáneo.
E eskritura de Nietzsche ta abarca polemikanan filosofiko, poesia, krítika kultural i ficcion, mientras ku e ta mustra un aficion pa aforismo i ironia. Elementonan prominente di su filosofia ta inkluí su krítika radikal di bèrdat na fabor di perspektivismo; un krítika genealógiko di religion i moral kristian i un teoria relashoná di moral amo-sklab; e afirashon estetiko di bida den kontesta tantu na e "mort di Dios" komo na e krísis profundo di nihilismo; e noshon di forsa apolíneo i dionisíaco; i un karakterístika di e suheto humano komo ekspreshon di boluntatnan kontrali, komprondé kolektivamente komo boluntat di poder. Tambe el a desaroyá konseptonan influyente manera Übermensch i su doktrina di e retorno eterno. Den su trabou despues, el a preocupa mas y mas cu e podernan creativo di e individuo pa supera e costumbres cultural y moral den busca di balornan nobo y salud estetico. Su kurpa di trabou a toka un amplio gama di tópikonan, inkluyendo arte, filologia, historia, músika, religion, tragedia, kultura i siensia, i a keda inspirá den e tragedia griego, asina tambe den figuranan manera Zoroastro, Arthur Schopenhauer, Ralph Waldo Emerson, Richard Wagner i Johann Wolfgang von Goethe.
Omikron
Omikron (mayúskulo O, minúskulo o, na griego: ὂμικρόν) ta e di diessinku lèter di álfabèt griego.
Imperio kolonial alemán
Imperio kolonial alemán tabata e termino usa pa designa e teritorio ultramar ku na final di siglo XIX a forma parti di Imperio Alemán.
Lista di museo na Kòrsou
Esaki ta un lista di museo na Kòrsou.
Universidade Federal de Goiás
Universidade Federal de Goiás (UFG) ta un skol akademiko situa na Brazil.
Forsa di kompra
Si un hende su entrada monetario keda meskos, pero e nivel di preis aumentá, forsa di kompra ta baha. Inflashon no ta nifíka ku outomátikamente tin un bahada di forsa di kompra, komo ku e entrada por oumentá mas lihé ku e nivel di preis.
Tradishonalmente, forsa di kompra di sèn tabata depende grandemente di balor lokal di oro i plata, pero tambe disponibilidat i demanda di sierto bienes riba merkado. Awendia ta interkambia mayoria moneda moderno, manera dòler merikano, pa yega na nan balor.
EUROSTAT ta definí e standart di forsa di kompra (pps) komo un unidat monetario artifisial.